fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi oc fi fi en fi fi fi cs fi en fi fi fi fi fi fi fi en fi fr fr fr fr fr zh zh de de de en fi fi fi fi fi fi fi fi fi fi fi fi fi uz fi fi fi fi en fi fi fi fi cs fi fi fi fi de fi de fi fi fi fi fi fi fi fi fi fi fi fi fi fi fi en fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Avoin ja vastuullinen TKI-toiminta – Turun ammattikorkeakoulu
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Laaja-alaista, ammattimaista ja innovatiivista kehitystyötä
Turun ammattikorkeakoulun tutkimus- kehitys- ja innovaatiotoiminnassa (TKI) kohtaavat opiskelijoiden tuoreet ja luovat ideat, opettajien oman alansa huippuasiantuntemus sekä projektiammattilaisten vuosien kokemus kansallisista ja kansainvälisistä rahoitusmahdollisuuksista.
Turun ammattikorkeakoulun yli 20 tutkimusryhmää tekevät töitä alueen tavoitteiden ja hyvinvoinnin edistämiseksi. Työn tukena ammattikorkeakoululla on alueellisten verkostojen lisäksi vahvat kansalliset ja kansainväliset kumppaniverkostot. TKI-työn lähtökohtana ovat asiakkaiden ja yhteisöjen tarpeet.
Projektit voivat olla ajallisesti lyhyitä yhden organisaation kehittämistarpeeseen suunniteltuja, monivuotisia kansainvälisiä verkostohankkeita ja kaikkea siltä väliltä. Onnistunut projekti hyödyttää kaikkia siihen osallistuvia toimijoita, ja sen tulokset jatkavat elämäänsä myös varsinaisen projektin päättymisen jälkeen esimerkiksi erilaisina tuotteina, toimintatapoina, palveluina ja koulutuksina.
Turun ammattikorkeakoulu on jo vuosia ollut merkittävä toimija Varsinais-Suomen innovaatioekosysteemissä. Projekteissa hyödynnetään yhteisömme monialaista osaamista ja laajoja verkostoja.
Innovaatiot syntyvät ammattikorkeakoulussa yhteisvoimin henkilökuntamme, opiskelijoidemme sekä elinkeinoelämän kumppanien ja muiden korkeakoulujen kanssa. Yritysten, julkisen sektorin ja järjestöjen toimijat ja verkostot saatetaan toistensa ulottuville avoimilla työskentelytavoilla.
Rakennamme Kupittaalle vahvaa tutkimus- ja innovaatioympäristöä, mikä parantaa Varsinais-Suomen kilpailukykyä. Uudet tutkimuskeskukset mahdollistavat laajemman yritys- ja tutkimuslaitosyhteistyön.
Näytä lisää – Opiskelijoilta tuoreita näkemyksiä
Turun ammattikorkeakoulun opiskelijat ovat TKI-toiminnan luova ja monipuolinen voimavara. Projektitoiminta linkittyykin tiiviisti ammattikorkeakoulun opetukseen. Opiskelijoiden aktiivinen osallistuminen projekteihin ja projektimaisiin oppimisympäristöihin takaa myös sen, että opiskelijat valmistuessaan ovat oman alansa työelämän osaamisvaatimusten tasalla.
INNOPEDA® tuo korkeakouluyhteisömme 10 000 jäsenen osaamisen yhteistyökumppaniemme käyttöön uudella tavalla. Monialaisten opiskelijaryhmiemme potentiaali pystytään hyödyntämään yhä paremmin henkilökuntamme toimiessa niissä piilevän osaamisen välittäjinä ja vaalijoina. Innovaatiopedagogiikan avulla voidaan toteuttaa hyvin monipuolisia projekteja muutamien tuntien ideointipyrähdyksistä vuosia kestävään tutkimushankkeisiin.
Koulutukset tarjoavat opiskelijoille työelämäorientoituneita projektioppimisympäristöjä, joissa opiskelijat voivat kehittää omia ammatillisia valmiuksiaan.
Avoin tiede ja tutkimus
Avoimen tieteen ja tutkimuksen (open science) tavoitteena on, että kaikki julkisin varoin tuotettu tieto on tutkimusetiikan ja lainsäädännön puitteissa vapaasti saatavissa. Avoimilla toimintatavoilla lisätään tutkimuksen laatua, luotettavuutta, näkyvyyttä ja yhteiskunnallista vaikuttavuutta sekä edistetään yhteistyötä ja uusien innovaatioiden syntyä.
Opetus- ja kulttuuriministeriö ja monet tutkimusrahoittajat edellyttävät korkeakouluilta tutkimuksen avoimuutta. Turun AMK on sitoutunut avoimen toimintakulttuurin edistämiseen allekirjoittamalla Avoimen tieteen ja tutkimuksen julistuksen 2020 - 2025 ja DORA-julistuksen (San Francisco Declaration on Research Assessment).
Turun AMK:ssa kannustetaan avoimeen julkaisemiseen ja rinnakkaistallentaminen on osa korkeakoulun prosesseja. Turun AMK:n datanhallinnan opas  ja Avoin julkaiseminen - Open access -oppaat sisältävät tietoa open science -toiminnasta ja - palveluista. Open science -asiantuntijat antavat tukea ja opastusta openscience@turkuamk.fi -sähköpostiosoitteen kautta.
Open Science -toiminta Turun AMK:ssa
Näytä lisää – Open Science -toiminta Turun AMK:ssa
Turun ammattikorkeakoulu edistää avointa tiedettä ja tutkimusta (open science). Sillä tarkoitetaan avointa toimintakulttuuria ja avoimien toimintamallien sekä avoimen tieteen kansallisen viitearkkitehtuurin periaatteiden hyödyntämistä Turun ammattikorkeakoulun tutkimus-, kehittämis- ja innovaatiotoiminnassa (TKI).
Turun AMK:n avoimeen TKI-toimintakulttuuriin kuuluu sekä muualla tuotetun tiedon hyödyntäminen omassa toiminnassa että tuotettujen aineistojen, menetelmien ja tuotosten jakaminen mahdollisimman laajasti. Suosittelemme jakamiseen Creative Commons 4.0 (CC BY 4.0) -lisenssiä.
Avoimiin toimintamalleihin kuuluvat hyvien aineistonhallintatapojen, tutkimuseettisten periaatteiden, lainsäädännön sekä TKI-toimintaa koskevien rahoitusehtojen ja sopimusten noudattaminen sekä huolehtiminen luottamuksellisten ja arkaluontoisten tietojen suojaamisesta, tietoturvasta sekä tietosuojasta. Ammattikorkeakoululla on omat Laki- ja sopimuspalvelut, jonka ylläpitämä Sopimuspankki on hyödynnettävissä kaikessa ulkoisesssa yhteistyössä.
Turun AMK:n open science -toimintaa koordinoi Kumppanuudet ja kehittäminen -yksikkö. Turun AMK:ssa toimii open science -työryhmä, jonka tehtävänä on avoimen tieteen toiminnan ja palveluiden kehittäminen ja tuottaminen sekä avoimen toimintakulttuurin edistäminen Turun AMK:ssa. Palvelut on tarkoitettu Turun AMK:n henkilökunnalle ja opiskelijoille. Open science -asiantuntijat antavat tukea ja opastusta openscience@turkuamk.fi -sähköpostiosoitteen kautta.​
Avoimen TKI-toiminnan periaatteet Turun ammattikorkeakoulussa (pdf) on otettu käyttöön vararehtorin päätöksellä 1.1.2017 alkaen.
Avoimen tieteen kehittämistyötä tehdään tiiviissä kansallisessa yhteistyössä. Turun ammattikorkeakoulun näkökulmiin ja toimenpiteisiin voi tutustua organisaatiomme avoimen tieteen ja tutkimuksen tiekartassa vuosille 2022-2025.
Näytä lisää – Tutkimusaineistojen hallinta
Tutkimus- ja kehittämisprosessien aikana käytetään ja kerätään usein erilaista tutkimusaineistoa. Turun ammattikorkeakoulun TKI-toiminnassa tuotetut tutkimusaineistot ja menetelmät avataan ja tulokset julkaistaan, ellei muuta ole tapauskohtaisesti sovittu esimerkiksi tietosuojan tai tiedon kaupallistamiseen liittyvien tavoitteiden näkökulmasta.
Tutkimusaineistojen avaamisella tarkoitetaan hyvän tieteellisen käytännön mukaista aineistojen hallintaa ja käsittelyä siten, että aineiston jakaminen onnistuu tarvittaessa. Tutkimusaineistojen hallintaan kuuluu tutkimusaineiston metatietojen saattaminen julkiseksi ja haettavaksi, vaikka itse aineistoa ei jaettaisikaan.
Turun AMK:n TKI-toiminnassa syntyvien aineistojen käsittelyn periaatteet ja linjaukset kuvataan dokumentissa Tutkimusaineistonhallinnan toimintaperiaatteet Turun ammattikorkeakoulussa (pdf).
Open science -osaamisen vahvistaminen
Näytä lisää – Open science -osaamisen vahvistaminen
Turun AMK:ssa open science -osaamista vahvistetaan eri tavoin, mm. open science -esittelyillä tutkimusryhmille, eri yksiköille ja Tohtorikiihdyttämön seminaareissa. Open science on yhtenä teemana avoimen AMK:n Academic Writing -opintojaksolla, joka toteutetaan kaksi kertaa vuodessa.
Turun AMK:n datanhallinnan ja Avoin julkaiseminen - Open access -oppaat sisältävät tietoa open science -toiminnasta ja - palveluista. Open science -asiantuntijat antavat tukea ja opastusta openscience@turkuamk.fi -sähköpostiosoitteen kautta.
Teemme TKI-työtä eettisesti kestävällä tavalla ja hyvää tieteellistä käytäntöä noudattaen. Tutkimusetiikka ja tutkimuksen hyvät käytännöt ovat tärkeä osa Turun ammattikorkeakoulun opetusta ja TKI-toimintaa. Tutkimusetiikan hallinta kuuluu tutkijan ja kehitystyötä tekevän henkilön perustaitoihin, ja tutkimuseettisten kysymysten pohdinta on keskeinen osa jokaista TKI-hanketta.
Kansallisesti tutkimuseettistä toimintaa ohjaa Tutkimuseettinen neuvottelukunta (TENK). Korkeakouluyhteisömme on sitoutunut noudattamaan Tutkimuseettisen neuvottelukunnan laatimia ohjeita hyvästä tieteellisestä käytännöstä ja sen loukkausepäilyjen käsittelystä.
Turun ammattikorkeakoulun tutkimuseettinen toimikunta huolehtii ihmistieteisiin kuuluvan ei-lääketieteellisen tutkimuksen eettisestä ennakkoarvioinnista. Ennakkoarviointi varmistaa tutkimuskohteiden riittävä suojelun ja vahvistaa tutkijan oikeusturvaa.
Näytä lisää – Hyvä tieteellinen käytäntö
Hyvä tieteellinen käytäntö (HTK) on osa korkeakouluyhteisön itsesäätelyä, jolle lainsäädäntö asettaa rajat. Hyvän tieteellisen käytännön noudattamisesta vastaa ensisijaisesti jokainen tutkimusryhmän jäsen itse, mutta vastuuta kuuluu myös koko tiedeyhteisölle.
Hyvää tieteellistä käytäntöä tulee noudattaa tutkijan, opettajan, ohjaajan, rahoituksen tai tutkimustyöpaikan hakijoina sekä asiantuntijatehtävissä. Ohjeet koskevat tutkimustoiminnan lisäksi myös opetusmateriaaleja, lausuntoja, arviointeja, ansio- ja julkaisuluetteloita. Julkaisumuoto voi olla painettu, suullinen tai sähköinen. Tutkijan tulee noudattaa hyvää tieteellistä käytäntöä myös yhteiskunnallisen vuorovaikutuksen tilanteissa, esimerkiksi sosiaalisessa mediassa.
Katso Tutkimuseettisen neuvottelukunnan (TENK) ohje Hyvä tieteellinen käytäntö ja sen loukkausepäilyjen käsitteleminen Suomessa (2012).
Hyvän tieteellisen käytännön (HTK) loukkausepäilyt
HTK-loukkaus viittaa epäeettiseen ja epärehelliseen toimintaan, joka vahingoittaa tieteellistä tutkimusta. Pahimmillaan se mitätöi tutkimuksen tulokset. HTK-loukkaukset jaotellaan vilppiin tieteellisessä toiminnassa sekä piittaamattomuuteen hyvästä tieteellisestä käytännöstä. Tieteelliseen vilppiin sisältyvät sepittäminen, havaintojen vääristely, plagiointi ja anastaminen. Tieteelliset erimielisyydet eivät loukkaa hyvää tieteellistä käytäntöä.
HTK-prosessi eli hyvän tieteellisen käytännön loukkausepäilyn käsittely etenee kaikissa suomalaisissa korkeakouluissa samalla tavoin. Prosessi koostuu kolmesta vaiheesta: ilmoitus, esiselvitys ja varsinainen tutkinta. Turun ammattikorkeakoulussa rehtori vastaa HTK-loukkausepäilyjen selvittämisestä. Katso tarkemmin HTK-prosessi.
HTK-ilmoitus suositellaan tehtäväksi . Ilmoitus toimitetaan suoraan kyseessä olevan korkeakoulun tai yliopiston rehtorille. Huomioithan, että perätön ja ilkivaltainen ilmianto HTK-loukkauksesta voi itsessään olla HTK-loukkaus.
Näytä lisää – Tutkimuseettinen toimikunta
Turun ammattikorkeakoulu on sitoutunut noudattamaan Tutkimuseettisen neuvottelukunnan laatimia ohjeita . Turun ammattikorkeakoulussa hyvän tieteellisen käytännön noudattamista valvoo korkeakoulun rehtori. Kansallisesti tutkimuseettistä toimintaa ohjaa Tutkimuseettinen neuvottelukunta (TEKN).
Turun ammattikorkeakoulun tutkimuseettinen toimikunta huolehtii ihmistieteisiin kuuluvan ei-lääketieteellisen tutkimuksen eettisen ennakkoarvioinnin järjestämisestä korkeakoulun TKI-hankkeille. Poikkeustapauksissa ennakkoarviointi voidaan tehdä myös hankekumppaneille, jos kumppanilla ei ole käytettävissään ennakkoarviointiprosessia.
Varsinais-Suomen sairaanhoitopiirin eettinen toimikunta antaa lausuntoja TYKSin erityisvastuualueella tehtävistä ihmiseen sekä ihmisen alkioon ja sikiöön kohdistuvista lääketieteellisistä tutkimuksista.
Tutkimuseettisen toimikunnan kokoonpano 2022:
Toimikunnan puheenjohtaja, yliopettaja, koulutusvastaava
+358 40 355 0405
+358 40 355 0526
Ursula Hyrkkänen, johtava yliopettaja
Jaani Kuusela, erityisasiantuntija, tietosuojavastaava
Tiina Nokkala, erityisasiantuntija (1.8.2022)
Samuel Raunio, koulutus- ja tutkimuspäällikkö
Tutkimuseettisen toimikunnan kokoukset vuonna 2022:
Näytä lisää – Tutkimusluvat
Turun ammattikorkeakoulun ulkopuolinen organisaatio tarvitsee tutkimusluvan tutkimukselle, joka kohdistuu Turun ammattikorkeakouluun. Seuraavanlaiset tutkimukset vaativat tutkimusluvan:
Tutkimuksen kohteena ovat Turun AMK, siellä järjestettävä opetus ja/tai palvelut tai AMK:n opiskelijat tai henkilökunta.
Tutkimukseen käytetään Turun AMK:n henkilökunnan työaikaa (esimerkiksi Turun ammattikorkeakoulussa erityisesti tutkimusta varten koottavat materiaalit), intranetin tiedotepalvelua tai muita resursseja. Kyseessä on siis sellainen projekti, josta on Turun ammattikorkeakoululle suoria tai välillisiä kuluja.
Tutkimus edellyttää Turun ammattikorkeakoululta henkilötietojen luovuttamista.
Tutkimusluvat myönnetään ensisijaisesti sellaisille tieteellisille ja/tai opinnäytetyöhön liittyville tutkimuksille, joissa kehitetään Turun ammattikorkeakoulua tai ammattikorkeakoulussa opiskeltavien alojen toimintaa.
Tutkijan tulee sitoutua noudattamaan EU:n yleistä tietosuoja-asetusta ja sitä täydentävää kansallista tietosuojalakia henkilötietojen käsittelyssä ja suojaamisessa. Tutkimuksen tekijän tulee noudattaa Tutkimuseettisen neuvottelukunnan ohjeiden mukaista hyvää tieteellistä käytäntöä. Tutkimuksessa mahdollisesti syntyvät yksittäisten henkilöiden tietoja koskevat aineistot tulee hävittää tai arkistoida lain edellyttämällä tavalla. Tutkimuslupa voidaan peruuttaa, jos lupapäätöksen ehtoja rikotaan. Tällöin luvansaajan on palautettava tutkimusta varten saamansa tiedot.
Tutkimuslupa lähetetään lupahakemuksen valmistelijalle sähköpostiosoitteeseen: tutkimusluvat@turkuamk.fi
Voit lähettää tutkimuslupahakemuksen myös postitse osoitteeseen:
Turun AMK / TKI-palvelut / tutkimuslupa
Tutkimusluvan myöntäminen ja siitä tiedottaminen
Tutkimusluvan myöntää tutkimus- tai kehittämiskohteesta vastaava henkilö. Luvan koko Turun ammattikorkeakoulua koskevien toimintojen tutkimiseen myöntää AMK:n tutkimuksesta vastaava vararehtori. Yhtä kokonaista alaa, koulutusyksikköä, koulutusta tai toimintoa koskevat päätökset tekee kyseisen yksikön johtaja tai muu toiminnosta vastaava henkilö.
Kyseisen yksikön, toiminnon tai koulutuksen vastuulla on hoitaa tutkimus- ja kehittämistyön toteutus ja raportointi tutkimusluvan haltijan kanssa tutkimuslupapäätöksessä sovitulla tavalla.
+358 40 355 0526
Kauttamme löydät tarvitsemasi ammattilaiset ja projektiasiantuntijat yrityksen tai organisaation kehittämistarpeisiin.
+358 40 355 0529
Käynnistettiin yhteensä 65 projektia, joista 14 oli elvytyshanketta.
Vuoden aikana käynnissä oli yhteensä 204 hanketta. Näistä 49 prosentissa toimimme hankkeen koordinaattorina.
Hankkeista kaikkiaan 37 prosenttia oli kansainvälisiä.
TKI-toiminta sai 9 200 000 euroa ulkoista rahoitusta
Henkilökuntamme julkaisemien julkaisujen määrä oli 917 kpl.
Julkaisuja ja artikkeleita Turun AMK:n open science -toiminnasta
Turun AMK saavutti korkeimman mahdollisen tason tieteen ja tutkimuksen avoimuutta koskevassa arvioinnissa
Turun ammattikorkeakoulu avoimen tieteen ja tutkimuksen edelläkävijöitä
Julkaisuja vapaasti saataville verkkoon - lisää vaikuttavuutta rinnakkaistallentamisella
Plan S ja 1,2 – kohti julkaisujen avoimuutta
Avaimet avoimen datan hackathoniin – opas korkeakouluille ja kehittäjille
Keys to open data hackathon – Guidelines for higher education institutions and developers